নাদিয়া কোমেনিচি
নাদিয়া কোমেনিচি (রোমানীয় উচ্চারণ: [ˈnadi.a koməˈnet͡ʃʲ]; জন্ম: ১২ নভেম্বর ১৯৬১) বিশ্বখ্যাত জিমন্যাস্ট হিসেবে সর্বজনস্বীকৃত প্রতিভা। পুরো নাম 'নাদিয়া এলেনা কোমেনিচি'। তার জন্ম রোমানিয়ায়। ১৯৭৬ সালে কানাডার কুইবেক প্রদেশের মন্ট্রিলে অনুষ্ঠিত গ্রীষ্মকালীন অলিম্পিকে তিনি ৩টি স্বর্ণপদক জয়লাভ করেন। এই অলিম্পিক আসরে তিনি খুবই বিরল প্রকৃতির জিমন্যাস্টদের একজন হিসেবে চিহ্নিত হন যিনি যে-কোন অলিম্পিকের জিমন্যাস্ট ইভেন্টে সর্বমোট ১০ স্কোরের মধ্যে ১০ স্কোরই গড়ে সকলকে বিস্মিত করেন। এছাড়াও, তিনি ১৯৮০ সালের গ্রীষ্মকালীন অলিম্পিকে ২টি স্বর্ণপদক লাভ করেছিলেন। বিশ্বের অন্যতম সেরা জিমন্যাস্টদের একজন হিসেবে চিহ্নিত হয়ে আছেন তিনি তার স্ব-মহিমায়।